খালি পায়ে হাঁটলে যেসব উপকার মিলবে
জুতা-স্যান্ডেল পরার কারণ পায়ে যাতে ময়লা না লাগে। অথচ খালি পায়ে হাঁটারও নানান উপকারিতা রয়েছে।ঘাস বা মাটিতে খালি পায়ে হাঁটায় এক ধরনের আরাম পাওয়া যায়। পৃথিবীর সাথে মানব দেহের এই সরাসরি যোগাযোগ শুধু মানসিক শান্তি দেয় না। শারীরিকভাবেও উপকার মেলে।দেহের ভঙ্গি ও ভারসাম্যের উন্নতি ঘটে: খালি পায়ে হাঁটলে, পায়ের পেশি শক্তিশালি হয়।এই বিষয়ে ওয়েলঅ্যান্ডগুড ডটকম’য়ে প্রকাশিত প্রতিবেদনে নিউ ইয়র্ক’য়ের ‘গথাম ফুটকেয়ার’য়ের ‘পডিয়াট্রিস্ট’ মিগুয়েল কানহা বলেন, “পায়ের পেশি শক্তিশালি হওয়ার কারণে দেহের ভারসাম্য রক্ষার বিষয়টা বৃদ্ধি পায়। পাশাপাশি দেহভঙ্গির উন্নতি ঘটে।”তিনি ব্যাখ্যা করেন, “পায়ের পাতার তলে থাকা ‘রিসিপ্টর্স’গুলোর উদ্দিপনা বৃদ্ধি পায়। যা কিনা কোনো কিছুর অবলম্বন ছাড়া দাঁড়িয়ে থাকার বিষয়টার উন্নতি ঘটে। দৈহিক ভঙ্গি, অবস্থান ও ভারসাম্যের উন্নতি ঘটে।”পায়ের পেশির জোর বাড়ে: ডা. কানহা বলেন, “নরম জায়গায় খালি পায়ে হাঁটলে, পায়ের নানান ধরনের পেশির বিভিন্ন উপকার হয়।”পায়ের প্রধান পেশিসহ, গোড়ালির গাঁট, গোড়ালি থেকে পায়ের আঙ্গুল পর্যন্ত পেশিগুচ্ছোগুলো শক্তিশালি হয়।‘গাইট অ্যান্ড পশ্চার’ সাময়িকীতে প্রকাশিত ‘ইউনিভার্সিটি অফ বার্মিংহাম’য়ের স্কুল অফ স্পোর্টস’য়ের করা গবেষণায় দেখা গেছে- বয়স বাড়ার সঙ্গে পায়ের পেশি দুর্বল হওয়ার মাত্রা বৃদ্ধি পায়। ফলে পড়ে যাওয়ার সম্ভাবনা বাড়ে। তবে খালি পায়ে হাঁটার অভ্যাস থেকে পায়ের পেশিগুলো শক্তিশালি হয়। যে কারণে বয়স বাড়লেও পা দুর্বল হওয়ার মাত্রা বৃদ্ধি পায় না।
মানসিক চাপ কমে: ‘গ্রাউন্ডিং’ যা কিনা মাটির সাথে পায়ের স্পর্শ করাকে বোঝায়।শরীরের সাথে পৃথিবীর সরাসরি যোগাযোগ, যেমন- ঘাস বা বালুর ওপর খালি পায়ে হাঁটলে দেহে ইতিবাচক প্রভাব পড়ে।‘জার্নাল অফ ইনফ্লামেইশন রিসার্চ’য়ে প্রকাশিত গবেষণা অনুযায়ী- মাটিতে খালি পায়ে হাঁটার অভ্যাসে ঘুমের উন্নতি হয়, কর্টিসলের মাত্রা নিয়ন্ত্রণে থাক, ব্যথা ও মানসিক চাপ কমে, আঘাত সারে দ্রুত।খালি পায়ে হাঁটার সাথে রোগ-প্রতিরোধ ক্ষমতার প্রভাবঅনেকেই মনে করেন খাঁলি পায়ে হাঁটার কারণে বিভিন্ন ধরনে ধাতু, যেমন- আর্সেনিক, ক্যাডমিয়াম এবং লেড দেহে প্রবেশ করে। একগুলোর স্বাস্থ্যকর মাত্রা দেহে থাকায় রোগ-প্রতিরোধ ক্ষমতা বৃদ্ধি পায়।তবে এই বিষয়টা একদমই ভুল, মন্তব্য করেন যুক্তরাষ্ট্র প্রবাসী ভারতীয় চিকিৎসক বিন্দিয়া গান্ধি।তিনি বলেন, “খাদ্যাভ্যাস, বংশগতিসহ শরীরের নানান কিছুর ওপর রোগ প্রতিরোধ ক্ষমতা নির্ভর করে।”তাছাড়া একেকজনের ক্ষমতা হয় একেক রকম।তিনি আরও বলেন, “ঘাসের ওপর খালি পায়ে হাঁটার উপকারিতা থাকলেও জনসমাগম হয় এমন জায়গা মোটেই নিরাপদ নয়। রাস্তা বা শহরের ভেতর খালি পায়ে হেঁটে কোথাও গেলে নানান ধরনের আঘাত পাওয়ার সম্ভাবনা যেমন বাড়ে তেমনি সংক্রমণও হতে পারে।”মোদ্দাকথা হল- বাসায়, কার্পেটে, নরম ঘাস ও বালুতে খালি পায়ে হাঁটা স্বাস্থ্যের জন্য উপকারী।সতর্কতাপায়ের পাতার মাঝের বাঁকানো অংশ স্পর্শ পায় না শক্ত মেঝেতে খালি পায়ে হাঁটলে। ফলে পেশিতে টান পড়ার সম্ভাবনা বাড়ে। আর পায়ের পাতার পেশিগুলো দুর্বলও হতে পারে।যা থেকে শুধু পায়ে নয়, সারা দেহে ব্যথা তৈরি হওয়ার সম্ভাবনা বাড়ে- ব্যাখ্যা করেন ডা. কানহা।তাই নরম জায়গা যেমন- ঘাসের ওপর খালি পায়ে হাঁটা উপকারী। তবে শক্ত জায়গা যেমন- কংক্রিটের বা কাঠের মেঝেতে নয়।তিনি আরও বলেন, “নরম জায়গা হলেও খালি পায়ে হাঁটা শুরু করতে হবে ধীরে সুস্থে। কারণ প্রথমে অভ্যস্ত হওয়ার বিষয় আছে। পেশি ও পায়ের পাতায় খাপ খাইয়ে নিতে হবে আগে।”ছবি: পেক্সেল্স ডটকম।আরও পড়ুন

মানসিক চাপ কমাতে সাহায্য করে নরম ঘাসে খালি পায়ে হাঁটা।